Ben Roberts-Smith taler under en seremoni ved Australian War Memorial på ANZAC-dagen i 2013
**Benjamin «Ben» Roberts-Smith** (født 1. november 1978 i Perth) er en høyt dekorert australsk soldat. Korporal Roberts-Smith er en av fire mottagere av Victoriakorset for Australia og er også tildelt Medal for Gallantry, noe som gjør han til Australias høyest dekorerte borger.

Bakgrunn
--------

Ben Roberts-Smith er fra Perth i delstaten Vest-Australia. Han er sønn av generalmajor Len Roberts-Smith, som har vært høyesterettsdommer i delstaten og leder av Vest-Australias Corruption and Crime Commission. Broren Sam Roberts-Smith er operasanger.

Tjeneste
--------

Roberts-Smith gikk i 1996 inn i den australske hæren. Han tjenestegjorde opprinnelig som infanterisoldat i 3rd Battalion, Royal Australian Regiment. I 1999 deltok han i INTERFET, som ble sendt til Øst-Timor for å stabilisere situasjonen der i påvente av en FN-styrke.

I 2003 begynte han trening i Special Air Service Regiment (SASR). Med SASR ble han i 2004 sendt til Fiji og tjenestegjorde i 2005 og 2006 i Irak. I 2006 ble hans avdeling satt inn i krigen i Afghanistan, dit han igjen ble sendt på oppdrag i 2007, 2009 og 2010.

Utmerkelser
-----------

Korporal Roberts-Smiths medaljespenne slik den var sammensatt i desember 2011. Victoriakorset for Australia ses lengst til venstre, etterfulgt av Medal for Gallantry og Australian Active Service Medal med spennene «EAST TIMOR», «ICAT» og «IRAQ 2003». Deretter kommer INTERFET-medaljen, Afghanistan Medal, Iraq Medal, Australian Defence Medal, FN-medaljen for UNAMET og til sist NATO-medaljen i versjon Non-Article 5 med spenne «ISAF».
Korporal Roberts-Smith ble i 2011 tildelt Victoriakorset for Australia for innsats 11. juni 2010 under harde kamper mot Taliban-styrker i Shah Wali Kot-distriktet i Kandahar-provinsen i Afghanistan. Det var andre gang utmerkelsen ble utdelt. I 2006 ble Roberts-Smith hedret med Medal for Gallantry, også den for heltemodig innsats i Afghanistan.

Roberts-Smith har også mottatt Australian Active Service Medal med spennene «EAST TIMOR», «ICAT» og «IRAQ 2003», INTERFET-medaljen, Afghanistan Medal, Iraq Medal, Australian Service Medal, Dronning Elisabeth IIs diamantjubileumsmedalje, Defence Long Service Medal, Australian Defence Medal, FN-medaljen for UNAMET og NATO-medaljen i versjon Non-Article 5 med spenne «ISAF».

Avdelinger han har tjenestegjort i er videre tildelt Unit Citation for Gallantry og Meritorious Unit Citation.

Referanser
----------

1. ↑   The Australian Financial Review, «Allegations ‘destroyed’ him, Ben Roberts-Smith’s parents say», verkets språk engelsk, utgitt 6. juni 2021, besøkt 4. juli 2023[Hentet fra Wikidata]
2. ↑   Nine News, «The life and times of Ben Roberts-Smith», utgitt 1. juni 2023, besøkt 4. juli 2023[Hentet fra Wikidata]
3. ↑  AAP (23. januar 2011). «Victoria Cross for soldier who 'tore into' Taliban». *Herald Sun*. News Limited. Besøkt 2. november 2012.
4. ↑  «WA digger awarded VC medal». *The West Australian*. West Australian Newspapers. 22. januar 2011. Besøkt 2. november 2012.
5. 1 2 3  «Corporal Benjamin Roberts-Smith, VC, MG». *Citation - Victoria Cross for Australia*. Department of Defence, Commonwealth of Australia. 23. januar 2011. Arkivert fra originalen 26. januar 2011. Besøkt 2. november 2012.
6. ↑  «SAS digger awarded VC for taking on Taliban», *Sydney Morning Herald*, 23. januar 2011.
7. ↑  «Second SAS Afghan Victoria Cross for heroic charge», *The Australian*, 21. januar 2011.
8. ↑  Hardman, Robert (31. mai 2012). «The heroes given a front-row seat at the royal party: Charles and Camilla meet 28 living VCs and GCs ahead of Diamond Jubilee». *Mail Online*. Associated Newspapers. Besøkt 2. november 2012.

Eksterne lenker
---------------

* Corporal Benjamin Roberts-Smith, VC, MG, biografi og bakgrunn for medaljetildelinger, fra Department of Defence, Australia
* The falling leaves of Tizak, intervju med Peter Pedersen i *Wartime*, nr. 57, januar 2012